Analistët: Media në Shqipëri abuzon vetë me lirinë e saj
Liria e shtypit ka qenë temë e vazhdueshme debati, ndonëse komuniteti i medias është i përçarë dhe pa asnjë nismë për vetorganizim
Analistët e shtypit në Shqipëri mendojnë se problemi kryesor i mediave shqiptare janë vetë pronarët e tyre. Andi Tela, drejtues i gazetës “Panorama”, thotë se pronarët e mediave po investojnë shumë në blerje pajisjesh të reja televizive, por nuk investojnë në shkollimin e gazetarëve me koncepte të reja profesionale; madje kjo quhet një punë e dorës së dytë, mjafton që të kenë pajisje moderne. Sipas zotit Tela, kasetat e gatshme me filmime që shpërndajnë partitë për fushatë duhet të ishin refuzuar nga të gjitha televizionet njëzëri si një shkelje etike, sepse ato janë reklama për kandidatët dhe jo lajme për qytetarët. tha zoti Tela. Ndërsa gazetari i njohur Sami Neza thotë se komuniteti i mediave ishte i përçarë edhe në çështjen e kasetave dhe vendimi për t’i refuzuar ato nuk ishte unanim. Disa televizione i pranuan kasetat e gatshme partiake, thotë ai, dhe kjo e shtyu KQZ në vendimin tjetër të gabuar që t’u kërkojë mediave të pranojë kasetat e partive. Sipas tij, të dyja palët vepruan gabim, sepse asnjë palë - as mediat dhe as KQZ, nuk ka asnjë dobi nga kasetat e gatshme të partive. tha zoti Neza. Lidhur me lirinë e shtypit në Shqipëri, të dy analistët e njohur, Neza dhe Tela, thonë se kjo tashmë është e siguruar me Kushtetutë dhe me numrin e madh të mediave. Zoti Neza thotë se liria e mediave cënohet kryesisht nga pronarët jogazetarë të medias, që e shohin shtypin si një biznes. thotë zoti Neza. Ndërsa drejtuesi i gazetës “Panorama” Andi Tela, thotë se politika ushtron presion në media ashtu si ushtron mbi gjithë institucionet e pavarura; media ka pushtet mbi qytetarët, dhe politika përpiqet që të kontrollojë qytetarin përmes medias. Sipas tij, Shqipëria ka një numër të madh mediash dhe kushdo mund të botojë shkrime në njërën media në mos në tjetrën, por kjo sasi e madhe mediash është në dëm të cilësisë dhe bëhet pre e politikës. ”, tha zoti Tela. Liria e shtypit ka qenë një temë e vazhdueshme debati në Shqipëri, ndonëse komuniteti i medias është i përçarë dhe pa asnjë nismë për vetorganizim. Shkeljet e vazhdueshme etike nxiten shpesh nga vështirësitë financiare të mediave dhe për paradoks, mediat nuk mbrojnë veten dhe njëra tjetrën nga sulmet politike, por tani janë partitë politike ato që shkëmbejnë akuza se po shkelin lirinë e medias.